CELEX: 22009D0091
Language: lt
Date: 1246579200000
Title: 2009 m. liepos 3 d. EEE jungtinio komiteto sprendimas Nr. 91/2009, iš dalies keičiantis EEE susitarimo 31 protokolą dėl bendradarbiavimo konkrečiose srityse, nesusijusiose su keturiomis laisvėmis

22.10.2009   
            
            
               LT
            
            
               Europos Sąjungos oficialusis leidinys
            
            
               L 277/45
            
         EEE JUNGTINIO KOMITETO SPRENDIMAS
   
   Nr. 91/2009
   2009 m. liepos 3 d.
   iš dalies keičiantis EEE susitarimo 31 protokolą dėl bendradarbiavimo konkrečiose srityse, nesusijusiose su keturiomis laisvėmis
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą su pakeitimais, padarytais Protokolu, patikslinančiu Europos ekonominės erdvės susitarimą (toliau – Susitarimas), ypač į jo 86 ir 98 straipsnius,
   kadangi:
   
               (1)
            
            
               Susitarimo 31 protokolas buvo iš dalies pakeistas 2009 m. kovo 17 d. EEE jungtinio komiteto sprendimu Nr. 40/2009 (1).
            
         
               (2)
            
            
               Tikslinga išplėsti Susitarimo Susitariančiųjų Šalių bendradarbiavimą įtraukiant 2008 m. gruodžio 16 d. Europos Parlamento ir Tarybos sprendimą 1298/2008/EB, įkuriantį programą Erasmus Mundus (2009–2013 m.), skirtą gerinti aukštojo mokslo kokybę ir skatinti kultūrų tarpusavio supratimą bendradarbiaujant su trečiosiomis šalimis (2).
            
         
               (3)
            
            
               Todėl Susitarimo 31 protokolas turėtų būti iš dalies pakeistas, kad šis išplėstas bendradarbiavimas galėtų vykti nuo 2009 m. sausio 1 d.,
            
         NUSPRENDĖ:
   1 straipsnis
   Susitarimo 31 protokolo 4 straipsnis iš dalies keičiamas taip:
   
               1.
            
            
               Po 2l dalies įterpiama ši dalis:
               „2m.   Nuo 2009 m. sausio 1 d. ELPA valstybės dalyvauja šios programos 1 ir 3 veiksmuose:
               
                           —
                        
                        
                           
                              32008 D 1298: 2008 m. gruodžio 16 d. Europos Parlamento ir Tarybos sprendimas Nr. 1298/2008/EB, įkuriantis programą Erasmus Mundus (2009–2013 m.), skirtą gerinti aukštojo mokslo kokybę ir skatinti kultūrų tarpusavio supratimą bendradarbiaujant su trečiosiomis šalimis (OL L 340, 2008 12 19, p. 83).“;
                        
                     
         
               2.
            
            
               3 dalies tekstas pakeičiamas šiuo tekstu:
               „ELPA valstybės pagal Susitarimo 82 straipsnio 1 dalies a punktą prisideda prie 1, 2, 2a, 2b, 2c, 2d, 2e, 2f, 2g, 2h, 2i, 2j, 2k, 2l ir 2m dalyse nurodytų programų ir veiksmų finansavimo.“
            
         2 straipsnis
   Šis sprendimas įsigalioja kitą dieną po paskutinio pranešimo perdavimo EEE jungtiniam komitetui pagal Susitarimo 103 straipsnio 1 dalį (3).
   Jis taikomas nuo 2009 m. sausio 1 d.
   3 straipsnis
   Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
   
      Priimta Briuselyje, 2009 m. liepos 3 d.
      
         
            EEE jungtinio komiteto vardu
         
         
            Pirmininkė
         
         Oda Helen SLETNES
         
      
   
   
      (1)  OL L 130, 2009 5 28, p. 36.
   
      (2)  OL L 340, 2008 12 19, p. 83.
   
      (3)  Konstituciniai reikalavimai nurodyti.